член 7, параграф 1, втора алинея от посочената директива.
 ЧАСТ 4
 Зоотехнически сертификати за чистопородни разплодни животни
 Член 45
 Правила за зоотехническия сертификат като неразделна част от уникалния доживотен идентификационен документ за чистопородни разплодни еднокопитни животни
 1.Информацията, необходима за попълване на части I и II от зоотехническия сертификат, съдържащ се в раздел V от образеца на идентификационен документ за еднокопитни животни, установен в част 1 от приложение II към настоящия регламент, се предоставя от развъдното сдружение или развъдната структура, която е създала родословна книга, в която чистопородното разплодно еднокопитно животно е вписано или отговаря на условията за вписване.
 2.Части I и II от зоотехническия сертификат, установен в приложението към Делегиран регламент (ЕС) 2017/1940, се съдържат в уникалния доживотен идентификационен документ или в дубликат на идентификационния документ за чистопородни разплодни еднокопитни животни и отговарят на следните изисквания:
 а)част I от зоотехническия сертификат, установен в приложението към Делегиран регламент (ЕС) 2017/1940, е раздел V от образеца на идентификационен документ за еднокопитни животни, установен в част 1 от приложение II към настоящия регламент;
 б)част II от зоотехническия сертификат, установен в приложението към Делегиран регламент (ЕС) 2017/1940, е:
 i)част от раздела, посочен в буква а), като в този случай част II се състои от повече от една страница за актуализация на информацията; или
 ii)когато е разрешено от зоотехническия орган в съответствие с член 32, параграф 4 от Регламент (ЕС) 2016/1012, приложен към уникалния доживотен идентификационен документ, като в този случай той се свързва с част I, посочена в буква а) от настоящия параграф, с вписването на уникалния код, определен за животното в съответствие с член 6 от настоящия регламент, или уникалния доживотен номер, определен за животното преди датата на прилагане на настоящия регламент.
 3.Уникален доживотен идентификационен документ, издаден в разширен формат, запазва валидността си, ако включва допълнителна страница, която съдържа наименованието на издаващото развъдно сдружение, породата и допълнителния раздел, както и номера на родословната книга и друга съответна информация за еднокопитно животно, вписано в допълнителен раздел на родословна книга, създадена или водена от издаващото развъдно сдружение, което провежда развъдната си програма, одобрена в съответствие с член 8 или член 12 от Регламент (ЕС) 2016/1012.
 Допълнителната страница е във формат, който не може да бъде объркан с раздел V от образеца на идентификационен документ за еднокопитни животни, установен в част 1 от приложение II към настоящия регламент, и не нарушава реда на разделите в него.
 ЧАСТ 5
 ПРЕХОДНИ И ЗАКЛЮЧИТЕЛНИ РАЗПОРЕДБИ
 Член 46
 Преходни мерки, свързани с отмяната на Регламент за изпълнение (ЕС) 2015/262
 1.В съответствие с член 86, букви а) и в) от Делегиран регламент (ЕС) 2019/2035:
 а)крайните срокове за идентификацията на еднокопитни животни, родени в Съюза, предвидени в член 12, параграфи 1 и 2 от Регламент за изпълнение (ЕС) 2015/262 на Комисията, продължават да се прилагат до 20 април 2021 г.;
 б)правилата относно формата и съдържанието на идентификационните документи, издавани за еднокопитни животни, родени в Съюза, предвидени в приложение I към Регламент за изпълнение (ЕС) 2015/262 на Комисията, остават в сила до 27 януари 2022 г.
 2.По искане на оператора компетентният орган или,